P6_TA(2006)0304
Partnerskab EU/Vestindien for vækst, stabilitet og udvikling
Europa-Parlamentets beslutning om partnerskab mellem EU og Vestindien for vækst, stabilitet og
udvikling (2006/2123(INI))
Europa-Parlamentet,
—der henviser til Kommissionens meddelelse til Rådet, Europa-Parlamentet og Det Europæiske
Økonomiske og Sociale Udvalg af 2. marts 2006 »Partnerskab mellem EU og Vestindien for vækst, stabi-litet og udvikling«, (KOM(2006)0086) (i det følgende benævnt »Kommissionens meddelelse«),
—der henviser til evalueringsrapporten om Kommissionens regionale strategi for Vestindien, bind 1 og 2,
fra april 2005,
—der henviser til Rådets (generelle anliggender og eksterne forbindelser) konklusioner af 10. april 2006 og
bekræftelsen heri af den fælles holdning vedrørende Cuba af 2. december 1996,
—der henviser til fælleserklæringen fra Rådet og repræsentanterne for medlemsstaternes regeringer
forsamlet i Rådet, Europa-Parlamentet og Kommissionen om »den europæiske konsensus omudvikling« (
1),
—der henviser til Wien-erklæringen fra det tredje Civil Society Forum den 1. april 2006 med deltagelse fra
Europa, Latinamerika og Vestindien,
—der henviser til sin beslutning af 23. marts 2006 om den økonomiske partnerskabsaftales konsekvenser
for udviklingen (2),
—der henviser til forretningsordenens artikel 45,
—der henviser til betænkning fra Udviklingsudvalget (A6-0211/2006),
A. der henviser til, at nogle vestindiske lande inden 2020 vil have opnået status som et udviklet land, mens
andre står over for truslen om at glide ud af gruppen af mellemindkomstlande og ned i kategorien af
lavindkomstlande,
B. der henviser til, at disse små østater fra naturens side er sårbare over for naturkatastrofer og andre påvirk-
ninger udefra,
C. der henviser til, at der mellem Kommissionen og repræsentanterne for Cariforum (3) har været en dialog
om Kommissionens meddelelse, da den forelå som udkast,
D. der henviser til, at de vestindiske staters egen beslutning om at oprette et fælles marked og en fælles
økonomi i Vestindien (CSME) udgør et vigtigt instrument til regional integration,
E. der henviser til, at Cariforum-landene har villet ledsage forhandlingerne om den økonomiske partner-
skabsaftale med en klar udviklingspolitisk dimension for at være i stand til at bekæmpe den voksendefattigdom og ulighed, fremme det sociale sammenhold og realisere millenniumudviklingsmålene,13.12.2006 C 303 E/750 Den Europæiske Unions Tidende
Torsdag, den 6. juli 2006DA
(1) EUT C 46 af 24.2.2006, s. 1.
(2) Vedtagne tekster, P6_TA(2006)0113.
(3) Det vestindiske forum for landene i Afrika, Vestindien og Stillehavsområdet (AVS-landene).
F. der henviser til, at over 60 % af regionens befolkning er under 30 år, og at generel adgang til uddannelse
er et uløst problem i alle vestindiske lande bortset fra Cuba,
G. der henviser til, at den belgiske regering har vurderet den kritiske dialog og udviklingssamarbejdet med
den cubanske regering som positivt,
H. der henviser til, at planlægningsfasen for Den tiende Europæiske Udviklingsfonds midler er indledt, og at
disse midler fremover bør komme til udbetaling hurtigere, mere effektivt og i bedre overensstemmelsemed behovene hos landene i regionen,
1. glæder sig over, at Cariforum-gruppen inddrages i drøftelserne om udkastet til Kommissionens medde-
lelse, og glæder sig over, at der i meddelelsen tages hensyn til de fleste af de problemer, som landene iregionen har bragt på bane;
2. glæder sig over, at Kommissionen har lagt lighed, partnerskab og medbestemmelse til grund for sin
strategi;
3. anser den faktiske udelukkelse af Parlamentet gennem en tidsplan, der forhindrede det i at deltage i
formuleringen af samarbejdsstrategien for Vestindien, for at være et højst beklageligt brud med den frem-gangsmåde, som de tre europæiske institutioner efter fælles overenskomst hidtil har anvendt, og som tidli-
gere har vist sig effektiv både i formuleringen af Afrika-strategien og i den europæiske konsensus om EU's
udviklingspolitik;
4. beklager Kommissionens utilstrækkelige hensyntagen til henstillingerne i dens evalueringsrapport;
5. tilslutter sig Kommissionens analyse af, at de to regioners samarbejde hidtil ikke har været ledsaget af
en ordentlig politisk dialog; anser den nuværende praksis med en gang hvert andet år at afholde et møde af
en times varighed mellem EU-trojkaen og Cariforum-regeringscheferne for at være utilstrækkelig og glædersig over forslaget om fremover at afsætte den fornødne tid til en sådan dialog på alle niveauer;
6. glæder sig over den planlagte inddragelse af de franske oversøiske departementer i området
(Guadeloupe, Fransk Guyana og Martinique) og de oversøiske lande og territorier (OLT) i Vestindien i denfremtidige politiske dialog; støtter imidlertid i den forbindelse de vestindiske staters opfattelse af, at betingel-serne for denne inddragelse først skal forhandles med de stater, der har underskrevet aftalen om metoden for
den politiske dialog i forbindelse med Cotonou-aftalen (
1);
7. er enig med de afrikanske og vestindiske lande og stillehavslandene (AVS-landene) i, at definitionen af
separate EU-politikker for de tre AVS-regioner under ingen omstændigheder må medføre en underminering
af den samlede forbindelse mellem EU og AVS-landene; glæder sig over det ekstra forum for politisk dialog,der etableres ved hjælp af topmøderne mellem EU og de latinamerikanske stater og Vestindien, men insi-sterer på, at det i Cotonou-aftalen aftalte har forrang;
8. støtter den holdning, der er tilkendegivet i Kommissionens meddelelse, nemlig, at der skal skabes større
tillid til institutioner og at god forvaltningspraksis og gennemsigtighed på det økonomiske, skattemæssige ogretlige område i Vestindien skal fremmes; opfordrer alle vestindiske stater til at ratificere De Forenede
Nationers konvention om bekæmpelse af international organiseret kriminalitet og De Forenede Nationers
konvention om bekæmpelse af korruption;13.12.2006 C 303 E/751 Den Europæiske Unions Tidende
Torsdag, den 6. juli 2006DA
(1) Partnerskabsaftale mellem på den ene side medlemmerne af gruppen af stater i Afrika, Vestindien og Stillehavet og på
den anden side Det Europæiske Fællesskab og dets medlemsstater undertegnet i Cotonou den 23. juni 2000
(EFT L 317 af 15.12.2000, s. 3).
9. bifalder, at Kommissionen prioriterer støtten til det nyetablerede organ CSME; bekræfter på ny sin hold-
ning om, at udviklingsmålsætningerne skal have en central placering i forhandlingerne om den økonomiske
partnerskabsaftale, at det unge indre marked i Vestindien har behov for handelsmæssig støtte og kapacitets-opbygning, og at handelsliberalisering skal planlægges ordentligt;
10. opfordrer Kommissionen til at sikre, at de økonomiske partnerskabsaftaler struktureres på en sådan
måde, at de tager hensyn til regionale forhold og begrænsninger og giver mulighed for anvendelse af variabel
geometri om nødvendigt; opfordrer til, at forpligtelser i henhold til forhandlingerne om de økonomiskepartnerskabsaftaler koordineres nøje med tildelingen af udviklingsstøtte i forbindelse med disse aftaler, og atdenne støtte rettes mod de vigtigste områder for de berørte regeringer, herunder økonomisk omstruktureringtil styrkelse af konkurrencedygtigheden, finanspolitisk tilpasning og støtte til handelslettelse;
11. gør på ny opmærksom på den store betydning, som toldindtægter har for en del af de vestindiske
staters budgetter og investeringsmuligheder, og konkluderer på den baggrund, at der for øjeblikket ikke børtræffes foranstaltninger, der fører til tab af disse indtægter, som ikke kan udlignes skattemæssigt, uden enpassende kompensation; understreger imidlertid, at øget handel mellem vestindiske stater og mellemudviklingslande generelt ville kunne bidrage til at udligne tab af toldindtægter og skabe mere stabile
indtægtskilder;
12. er enig med Kommissionen i, at de små åbne økonomier i regionen er særligt sårbare over for de
globale markedskræfter; henleder imidlertid opmærksomheden på, at gradvis handelsliberalisering medpassende beskyttelsesforanstaltninger og tilstrækkelig tid til tilpasning fremmer udviklingen og dermed kan
være et redskab til bekæmpelse af fattigdom;
13. mener, at handelsmæssige, kapacitetsopbyggende foranstaltninger skal tage højde for begrænsninger på
udbudssiden, bl.a. ved at støtte bearbejdningen af basisprodukter og differentieringen af produktionen, vedat fremme høring af og støtte til små og mellemstore virksomheder og ved at fjerne bureaukratiske
hindringer for investering og dermed fremme udviklingen af erhvervslivet i regionen;
14. opfordrer indtrængende Kommissionen til at gennemføre henstilling 7 i Kommissionens evaluerings-
rapport om at tage hensyn til principperne for FN's Small Island Developing States Network og anmoderKommissionen om offentligt at formidle resultaterne af undersøgelsen af, hvilke konsekvenser en handels-liberalisering og globalisering har for sådanne landes bæredygtige udvikling på lang sigt;
15. mener, at kompensations- og tilpasningsprogrammerne til afbødning af følgerne af ændringerne på
markedet for sukker og bananer er underfinansierede og frygter under henvisning til de seneste demon-strationer i regionen for, at samarbejdsmålsætningen om social samhørighed bringes i fare;
16. opfordrer Kommissionen til at udvikle programmer til støtte af omlægningen af landbruget, der ud fra
social-, fødevare-, energi- og miljøpolitiske aspekter gør det muligt at bevare og skabe menneskeværdigearbejdspladser på bedrifter, der hidtil har været drevet konventionelt og ikke-konkurrencedygtigt;
17. kræver en større vægtning af sociale, kulturelle og miljørelevante konsekvenser i samarbejdsstrategien
og gennemførelsen af en systematisk konsekvensanalyse og evaluering på basis af indikatorerne for millen-
niumudviklingsmålene;
18. glæder sig over, at vigtige miljøbeskyttelsesopgaver medtages i udviklingssamarbejdet med den vest-
indiske region, og kræver, at en udvidet anvendelse af vedvarende energikilder og energieffektivitet støttes
massivt for at forhindre de ruinerende konsekvenser af den stigende oliepris og for at nedbringe hastigheden
af klimaændringerne;13.12.2006 C 303 E/752 Den Europæiske Unions Tidende
Torsdag, den 6. juli 2006DA
19. deler Kommissionens bekymring for, at hyppigheden og styrken af naturkatastrofer i regionen øges
yderligere som følge af de globale klimaændringer, og støtter målsætningen om en forbedret katastrofesty-
ring, men savner en henvisning til den naturkatastrofefacilitet, der i 2005 blev etableret af EU og AVS-landene; opfordrer Kommissionen til at støtte den på lang sigt permanente etablering af en sådan facilitet;anmoder Kommissionen om jævnligt at holde Parlamentets Udviklingsudvalg og Den Blandede Parlamenta-riske Forsamling AVS-EU's Udvalg om Sociale Anliggender og Miljø underrettet om denne proces; henviser
til de vestindiske økonomiers sårbarhed over for naturkatastrofer og glæder sig over Kommissionens erklæ-
ring om at ville anvende nye og hurtigere udbetalingsbetingelser for genopbygningshjælpen, således at derkan tilvejebringes finansiering, der på forhånd er givet tilsagn om;
20. kritiserer, at strategien for Vestindien i alt for ringe grad beskæftiger sig med afhjælpningen af
ungdomsarbejdsløsheden og den voksende frustration blandt unge; er bekymret over, at denne situation viltilspidses yderligere som følge af den truende krise i det vestindiske landbrug;
21. understreger, at udvikling af en bæredygtig turisme kan have afgørende betydning som løftestang for
den økonomiske udvikling, og anbefaler langsigtet finansiel støtte til opbygning af den for denne udviklingnødvendige infrastruktur (veje, havne, lufthavne, osv.); savner dog en erkendelse fra Kommissionen af, at dertil denne bæredygtighed også hører en regionalt og lokalt forankret ejendomsret til turismeobjekter, og at
denne skal støttes for at reducere bortstrømningen af opnåede fortjenester for ikke at tvinge den lokale
befolkning ind i et rent tyendeforhold eller skade naturen i området på sigt;
22. glæder sig over Kommissionens tilbud om at holde døren åben for en politisk dialog med Cuba; kriti-
serer imidlertid på baggrund af den fælles holdning fra 1996 de stramme begrænsninger, der er lagt på ensådan dialog;
23. påpeger, at en vellykket påvirkning af USA fra EU's side for at bringe embargopolitikken til ophør vil
kunne bane vejen for betydelige økonomiske muligheder for hele regionen, opfordrer i overensstemmelsemed en politik, der er baseret på de politiske, sociale, individuelle og økonomiske menneskerettighederindtrængende til, at der indledes en kritisk dialog med den cubanske regering;
24. understreger vigtigheden af at afstemme udviklingsprojekter med andre ikke-europæiske aktører i
regionen, herunder især Canada, Kina, Brasilien og Venezuela, og beklager i denne forbindelse, at Kommis-
sionens redegørelse for andre aktørers engagement snarere er præget af mistro;
25. understreger regionens forskelligartethed og anbefaler en større differentiering i samarbejdsstrategien;
opfordrer på denne baggrund Kommissionen til for hvert enkelt vestindisk land at undersøge, om den bedstemåde at nå udviklingsmålsætningerne på er at koncentrere sig om budgethjælp på basis af bl.a. graden afåbenhed, stærke og uafhængige institutioner og god forvaltningspraksis;
26. gør navnlig opmærksom på Haitis særlige nødsituation og opfordrer Kommissionen og medlemssta-
terne til at udarbejde et særprogram for Haiti, der rækker videre end det generelle samarbejde med det vest-indiske område, og hvortil ekstra midler vil være nødvendige; bifalder det generelt tilfredsstillende forløb afpræsident- og parlamentsvalget i Haiti i februar og april 2006;
27. pålægger sin formand at sende denne beslutning til Rådet, Kommissionen, medlemsstaternes rege-
ringer og parlamenter samt de vestindiske landes regeringer og parlamenter.13.12.2006 C 303 E/753 Den Europæiske Unions Tidende
Torsdag, den 6. juli 2006DA